Document ID: 31997L0071

ΟΔΗΓΙΑ 97/71/ΕΚ ΤΗΣ ΕΠΙΤΡΟΠΗΣ της 15ης Δεκεμβρίου 1997 για την τροποποίηση των παραρτημάτων των οδηγιών 86/362/ΕΟΚ, 86/363/ΕΟΚ και 90/642/ΕΟΚ του Συμβουλίου που αφορούν τον καθορισμό των ανώτατων περιεκτικοτήτων για τα κατάλοιπα φυτοφαρμάκων μέσα και πάνω στα σιτηρά, στα τρόφιμα ζωικής προέλευσης και ορισμένα προϊόντα φυτικής προέλευσης, συμπεριλαμβανομένων των οπωροκηπευτικών, αντιστοίχως (Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 86/362/ΕΟΚ του Συμβουλίου, της 24ης Ιουλίου 1986, που αφορά τον καθορισμό των ανώτατων περιεκτικοτήτων για τα κατάλοιπα φυτοφαρμάκων μέσα και πάνω στα σιτηρά (1), όπως τροποποιήθηκε τελευταία από την οδηγία 97/41/ΕΚ (2), και ιδίως το άρθρο 10,
την οδηγία 86/363/ΕΟΚ του Συμβουλίου, της 24ης Ιουλίου 1986, που αφορά τον καθορισμό των ανώτατων περιεκτικοτήτων για τα κατάλοιπα φυτοφαρμάκων πάνω και μέσα στα τρόφιμα ζωικής προέλευσης (3), όπως τροποποιήθηκε τελευταία από την οδηγία 97/41/ΕΚ, και ιδίως το άρθρο 10,
την οδηγία 90/642/ΕΟΚ του Συμβουλίου, της 27ης Νοεμβρίου 1990, που αφορά τον καθορισμό των ανώτατων περιεκτικοτήτων για τα κατάλοιπα φυτοφαρμάκων επάνω ή μέσα σε ορισμένα προϊόντα φυτικής προέλευσης, συμπεριλαμβανομένων των οπωροκηπευτικών (4), όπως τροποποιήθηκε τελευταία από την οδηγία 97/41/ΕΚ, και ιδίως το άρθρο 10,
Εκτιμώντας:
ότι οι οδηγίες του Συμβουλίου 93/57/ΕΟΚ (5), 94/29/ΕΚ (6), 95/39/ΕΚ (7) και 96/33/ΕΚ (8) τροποποίησαν τα παραρτήματα ΙΙ των οδηγιών 86/362/ΕΟΚ και 86/363/ΕΟΚ για να θεσπίσουν τις ανώτατες περιεκτικότητες υπολειμμάτων για καταλόγους φυτοφαρμάκων 7 ότι, εντούτοις, ορισμένες θέσεις των πινάκων παρέμειναν κενές, όπου τα διαθέσιμα στοιχεία ήταν ανεπαρκή για τον καθορισμό των ανώτατων περιεκτικοτήτων και για τα οποία δόθηκε η δυνατότητα στα ενδιαφερόμενα μέρη να συμπληρώσουν τα ελλείποντα στοιχεία εντός καθορισμένου χρονοδιαγράμματος 7 ότι, εάν οι ανώτατες περιεκτικότητες δεν εγκριθούν μέχρι τις ημερομηνίες που καθορίζονται στις υποσημειώσεις των πινάκων, που προστέθηκαν στα παραρτήματα ΙΙ των οδηγιών 86/362/ΕΟΚ και 86/363/ΕΟΚ με τις οδηγίες 93/57/ΕΟΚ, 94/29/ΕΚ, 95/39/ΕΚ και 96/33/ΕΚ, εφαρμόζεται το ενδεδειγμένο κατώτερο όριο βάσει αναλυτικών μεθόδων προσδιορισμού 7
ότι οι οδηγίες του Συμβουλίου 93/58/ΕΟΚ (9), 94/30/ΕΚ (10), 95/38/ΕΚ (11) και 96/32/ΕΚ (12) τροποποίησαν το παράρτημα ΙΙ της οδηγίας 90/642/ΕΟΚ για τον καθορισμό των ανώτατων περιεκτικοτήτων για πίνακες φυτοφαρμάκων 7 ότι, εντούτοις, ορισμένες θέσεις του πίνακα δεν συμπληρώθηκαν επειδή τα διαθέσιμα στοιχεία ήταν ανεπαρκή για τον καθορισμό των ανώτατων επιπέδων και για να δοθεί η δυνατότητα στα ενδιαφερόμενα μέρη να συμπληρώσουν τα ελλείποντα στοιχεία εντός καθορισμένου χρονοδιαγράμματος 7 ότι, εάν οι ανώτατες περιεκτικότητες δεν εγκριθούν μέχρι τις ημερομηνίες που καθορίζονται στις υποσημειώσεις των πινάκων που προστέθηκαν στο παράρτημα ΙΙ της οδηγίας 90/642/ΕΟΚ από τις οδηγίες 93/58/ΕΟΚ, 94/30/ΕΚ, 95/38/ΕΚ και 96/32/ΕΚ, εφαρμόζεται το ενδεδειγμένο κατώτερο όριο βάσει αναλυτικών μεθόδων προσδιορισμού 7
ότι τα κράτη μέλη δύνανται να καθορίσουν ανώτατες περιεκτικότητες υπολειμμάτων όπου αυτές δεν καθορίζονται από τις οδηγίες 86/362/ΕΟΚ, 86/363/ΕΟΚ και 90/642/ΕΟΚ 7 ότι τα κράτη μέλη πρέπει να καθορίζουν τις περιεκτικότητες σε εθνικό επίπεδο κατά τρόπο που να αντικατοπτρίζουν τις, σε εθνικό επίπεδο, εγκρίσεις φυτοπροστατευτικών προϊόντων, που περιλαμβάνουν τις αντίστοιχες δραστικές ουσίες, και βασιζόμενα σε επαρκή στοιχεία που να εξασφαλίζουν ότι οι καταναλωτές δεν εκτίθενται σε μη αποδεκτές περιεκτικότητες υπολειμμάτων φυτοφαρμάκων 7
ότι οι ανώτατες περιεκτικότητες υπολειμμάτων που ορίζονται από τα κράτη μέλη σε εθνικό επίπεδο, οι οποίες έχουν ως αποτέλεσμα την απαγόρευση ή τον περιορισμό της διάθεσης στην κυκλοφορία προϊόντων που κατάγονται από άλλα κράτη μέλη, υποβάλλονται σε διαδικασία συμβιβασμού που καθορίζεται στα άρθρα 5α των οδηγιών 86/362/ΕΟΚ και 86/363/ΕΟΚ και στο άρθρο 5β της οδηγίας 90/642/ΕΟΚ, σύμφωνα με την οποία εφαρμόζονται έκτακτες διατάξεις, συμπεριλαμβανομένης της θέσπισης προσωρινής ανώτατης περιεκτικότητας υπολειμμάτων, όπου αυτό είναι δυνατόν 7
ότι, για τα σιτηρά και τα προϊόντα φυτικής προέλευσης, οι ανώτατες περιεκτικότητες υπολειμμάτων αντικατοπτρίζουν τη χρήση των ελάχιστων ποσοτήτων φυτοφαρμάκων που απαιτούνται για την επίτευξη ικανοποιητικής προστασίας των φυτών, οι οποίες εφαρμόζονται κατά τρόπο ώστε το ποσό των υπολειμμάτων να είναι το ελάχιστο δυνατό και τοξικολογικά αποδεκτό, ιδίως από άποψη εκτιμώμενης λήψης μέσω της διατροφής 7 ότι, για τα τρόφιμα ζωικής προέλευσης, οι μέγιστες περιεκτικότητες υπολειμμάτων αντικατοπτρίζουν την κατανάλωση σιτηρών και προϊόντων φυτικής προέλευσης, που έχουν τύχει επεξεργασίας με φυτοφάρμακα, που έχουν ως αποτέλεσμα την ύπαρξη υπολειμμάτων στα ζώα και στα ζωικά προϊόντα, λαμβάνοντας επίσης υπόψη τις άμεσες επιπτώσεις της χρήσης κτηνιατρικών φαρμάκων, όπου ενδείκνυται 7
ότι, για τα φυτοφάρμακα που περιλαμβάνονται στους καταλόγους των οδηγιών 93/57/ΕΟΚ και 93/58/ΕΟΚ, ανατέθηκε στα ενδιαφερόμενα μέρη να παράγουν τα ελλείποντα στοιχεία 7 ότι τα υποβληθέντα στοιχεία βρίσκονται υπό εξέταση εκ μέρους των υπηρεσιών της Επιτροπής και των κρατών μελών, με σκοπό να συνταχθούν τα απαραίτητα σχέδια τροποποιητικών οδηγιών της Επιτροπής 7 ότι η προθεσμία για τη συμπλήρωση των κενών θέσεων των πινάκων των οδηγιών 93/57/ΕΟΚ και 93/58/ΕΟΚ πρέπει να παραταθεί μέχρι τις 31 Οκτωβρίου 1998, ώστε να καταστεί δυνατή η περάτωση των απαραίτητων εργασιών και διαβουλεύσεων 7
ότι όλες οι δραστικές ουσίες των φυτοπροστατευτικών προϊόντων που ήδη βρίσκονται στην αγορά, δύο χρόνια μετά την ανακοίνωση της οδηγίας 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (13), πρέπει να επανεξετασθούν στα πλαίσια της εκ νέου αξιολόγησης των υφιστάμενων δραστικών ουσιών που προβλέπεται από το πρόγραμμα εργασίας που καθορίζεται στο άρθρο 8 παράγραφος 2 της ανωτέρω οδηγίας 7 ότι δεν έχει ακόμη ολοκληρωθεί το πρώτο στάδιο της εξέτασης των δραστικών αυτών ουσιών και των φυτοπροστατευτικών προϊόντων στα οποία περιέχονται 7 ότι οι εξετάσεις αυτές και οι επακόλουθες αποφάσεις αναμένεται να έχουν σημαντικές επιπτώσεις στις εγκρίσεις χρήσης και, ως εκ τούτου, στις ανώτατες περιεκτικότητες υπολειμμάτων που θα καθοριστούν για τα φυτοφάρμακα αυτά 7 ότι, ως εκ τούτου, θα πρέπει να παραταθούν μέχρι την 1η Ιουλίου 2000, οι προθεσμίες που καθορίζονται από τις οδηγίες 94/29/ΕΚ, 94/30/ΕΚ, 96/32/ΕΚ και 96/33/ΕΚ για τις ενδεικνυόμενες κατώτερες περιεκτικότητες αναλυτικού προσδιορισμού που εφαρμόζονται στην περίπτωση μη συμπλήρωσης των κενών του πίνακα, όπως προβλέπεται από το Συμβούλιο στις οδηγίες 95/38/ΕΚ και 95/39/ΕΚ, ώστε να ληφθούν υπόψη τα διαθέσιμα πορίσματα της εκ νέου αξιολόγησης των εγκρίσεων χρήσης των εν λόγω φυτοφαρμάκων 7 ότι, όταν καταστούν γνωστά τα αποτελέσματα των εκ νέου αξιολογήσεων, η Επιτροπή θα τροποποιήσει τις ανώτατες περιεκτικότητες για ορισμένα φυτοφάρμακα, πριν από την 1η Ιουλίου 2000, σε περιπτώσεις που είναι διαθέσιμα και έχουν αξιολογηθεί τα απαραίτητα και επαρκή δεδομένα και μελέτες 7 ότι, το αργότερο μέχρι τις 31 Μαρτίου 1998, πρέπει να καθορισθεί το πρόγραμμα εργασίας, το οποίο ανακοινώνεται στα ενδιαφερόμενα μέρη και με το οποίο ορίζονται οι προθεσμίες υποβολής των ως άνω δεδομένων και μελετών από τα ενδιαφερόμενα μέρη στην Επιτροπή και τα κράτη μέλη 7
ότι τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης φυτοϋγειονομικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Το παράρτημα ΙΙ της οδηγίας 86/362/ΕΟΚ τροποποιείται ως εξής:
1. Στις υποσημειώσεις (α) (β) (γ) του πίνακα των υπολειμμάτων φυτοφαρμάκων της οδηγίας 93/57/ΕΟΚ, η ημερομηνία «1η Ιανουαρίου 1998» αντικαθίσταται από την ημερομηνία «31 Οκτωβρίου 1998».
2. Στις υποσημειώσεις (α) (β) (γ) του πίνακα των υπολειμμάτων φυτοφαρμάκων της οδηγίας 94/29/ΕΚ, η ημερομηνία «30 Ιουνίου 1999» αντικαθίσταται από την ημερομηνία «1η Ιουλίου 2000, το αργότερο».
3. Στις υποσημειώσεις (α) (β) του πίνακα των υπολειμμάτων φυτοφαρμάκων της οδηγίας 96/33/ΕΚ, η ημερομηνία «30 Απριλίου 2000» αντικαθίσταται από την ημερομηνία «1η Ιουλίου 2000, το αργότερο».
Άρθρο 2
Το παράρτημα ΙΙ της οδηγίας 86/363/ΕΟΚ τροποποιείται ως εξής:
1. Στην υποσημείωση (α) του πίνακα των υπολειμμάτων φυτοφαρμάκων της οδηγίας 93/57/ΕΚ, η ημερομηνία «1η Ιανουαρίου 1998» αντικαθίσταται από την ημερομηνία «31 Οκτωβρίου 1998».
2. Στην υποσημείωση (α) του πίνακα των υπολειμμάτων φυτοφαρμάκων της οδηγίας 94/29/ΕΚ, η ημερομηνία «30 Ιουνίου 1999» αντικαθίσταται από την ημερομηνία «1η Ιουλίου 2000, το αργότερο».
3. Στις υποσημειώσεις (α) (β) του πίνακα των υπολειμμάτων φυτοφαρμάκων της οδηγίας 96/33/ΕΚ, η ημερομηνία «30 Απριλίου 2000» αντικαθίσταται από την ημερομηνία «1η Ιουλίου 2000, το αργότερο».
Άρθρο 3
Το παράρτημα ΙΙ της οδηγίας 90/642/ΕΟΚ τροποποιείται ως εξής:
1. Στις υποσημειώσεις (α) (β) (γ) (δ) του πίνακα των υπολειμμάτων φυτοφαρμάκων της οδηγίας 93/58/ΕΟΚ, η ημερομηνία «1η Ιανουαρίου 1998» αντικαθίσταται από την ημερομηνία «31 Οκτωβρίου 1998».
2. Στις υποσημειώσεις (α) (β) (γ) του πίνακα των υπολειμμάτων φυτοφαρμάκων της οδηγίας 94/30/ΕΚ, η ημερομηνία «30 Ιουνίου 1999» αντικαθίσταται από την ημερομηνία «1ης Ιουλίου 2000, το αργότερο».
3. Στις υποσημειώσεις (α) (β) (γ) (δ) του πίνακα των υπολειμμάτων φυτοφαρμάκων της οδηγίας 96/32/ΕΚ, η ημερομηνία «30 Απριλίου 2000» αντικαθίσταται από την ημερομηνία «1η Ιουλίου 2000, το αργότερο».
Άρθρο 4
Τα κράτη μέλη θέτουν σε ισχύ, το αργότερο μέχρι τις 31 Δεκεμβρίου 1997, τις νομοθετικές, κανονιστικές και διοικητικές διατάξεις που είναι απαραίτητες για τη συμμόρφωση προς την παρούσα οδηγία.
Άρθρο 5
Η παρούσα οδηγία απευθύνεται στα κράτη μέλη.
Βρυξέλλες, 15 Δεκεμβρίου 1997.

Labels: 0
17
20
6